་པ་བསྒྲིག་པར་མཛད་ཀྱིན་འདུག་པ་བཞིན། ཇི་ལྟར་བལྟམས་པ་སོགས་ནས། དད་མོས་ཆེ་བས་
དངོས་གྲུབ་ཐོབ། །ཅེས་པའི་བར་འདི་བསྒྲིག་པར་ཞུ། ཞེས་བརྗོད། བསྒྲིགས་ཚར་བ་དང་། ད་མཇུག་
ནས་བཀྲ་ཤིས་འདི་བསྒྲིག་པར་མཛད་པའི་ཕྱག་ལེན་འདུག་པ་ལྟར་ད་ལན་ཀྱང་མཛད་པ་ཞུ།
བསྒྲིགས་ཚར་བ་དང༌། འོ་ན་གང་ལྟར་ད་ལོའི་ཕུར་སྒྲུབ་ཆེན་མོ་འདི་ལ་དབྱངས་རོལ་མོ། ཆོ་ག་ཕྱག་
ལེན། དུས་ཆེན་སྐབས་ན་བཟའི་གཟབ་སྤྲོས་མཛད་དགོས་སོགས་གང་སྤྱིའི་སར་སོ་སོ་ནས་བློ་ཁུར་
ཞེས་བརྗོད།
བསྐྱེད་པའི་བླ་མ་གོང་མའི་དགོངས་པ་རྫོགས་པ་ཞིག་དང༌། སྡེ་བསྟན་པའི་ཞབས་ཏོག་ཏུ་འགྱུར་ངེས་
རང་དགོས་རྒྱུ་ཡིན་པས་སོ་སོ་ནས་ངེས་པ་དང༌། ཕུར་སྒྲུབ་ཀྱི་འཆམ་སྦྱོང་སྔོན་མའི་སྐབས་འདིར།
རོལ་འགྲོས་ནས་བརྩམ། མགོ་གུག་ཡན་ལ་པད་སྐོར་རེ་རེ། སྣང་སྲིད་དབང་དུ་བསྡུ་བ་དང་། མཁའ་
འགྲོ་དཔའ་བསྐྱེད་པ་གཉིས། སྟེང་འོག་བར་གསུམ་བྱིན་གྱིས་བརླབས་པ། རྡོ་རྗེ་རྐྱང་འགྲོས་རྣམས་
ལ་ལྔ་པད། རྡོ་རྗེ་ཕྱེད་འགྲོས་དང་རྒྱ་གྲམ། མཾ་ས། རཀྟ། རྐང་རུས་རྣམས་ལ་པད་སྐོར་གཉིས་རེ།
རིན་ཆེན་ལྔ་ལས་གྲུབ་པ་དང༌། དམ་ཅན་སྤྱིའི་བསྐུལ་འཆམ་ནས། སྤྲུལ་ནག་འཁྱོག་འགྲོས་ཀྱི་བར་
སོགས་ལ་འཆམ་གྲུལ་པོ་ཁ་ཡར་མཛད་པས་པད་སྐོར་སྐུ་ངལ་གསོ་བ་སོགས་ཀྱི་སྟབས་གང་འོས་མཛད་
ལ༑ གཞན་ཐམས་ཅད་ལ་པད་སྐོར་རེ་རེ། རྡོ་རྗེ་ཕྱེད་འགྲོས་དང་རྐྱང་འགྲོས་ཚར་གཉིས་རེ། རྒྱ་
གྲམ་ཚར་གཅིག་མཛད་པ་དང༌། ཨེ་ལས་མཁའ་དབྱིངས་དག་པ་ནས། རཀྟའི་བར་ཚར་གཉིས་རེ་
མཛད། རཀྟ་དང༌། རྐང་རུས་མང་ཙམ་མཛད་ཅིང༌། འཆམ་སྦྱོང་རྗེས་མ་ལ་པད་སྐོར་ལྔ་དགོས་པ་
རྣམས་དང༌། སྐུ་ངལ་གསོ་བའི་པད་སྐོར་སོགས་མ་གཏོགས་ཐམས་ཅད་ལ་པད་སྐོར་རེ་རེ་མཛད་ལ།
རཀྟ་དང་དང་རྐང་རུས་མང་ཙམ་མཛད་ཅིང༌། གཞན་འཆམ་སྣ་ཚང་མ་ཆར་རེ་རེ་མཛད། ས་འདུལ་
དངོས་གཞིའི་ཉིན། མགོ་གུག་ཡན་ལ་པད་སྐོར་གསུམ་རེ་དང༌། རྡོ་རྗེ་ཕྱེད་འགྲོས་དང༌། རྐྱང་འགྲོས་
ཚར་གསུམ་རེ་དང༌། རྒྱ་གྲམ་ཚར་གཉིས་མཛད་ཅིང་། གཞན་རྣམས་གྲངས་མང་ཉུང་པད་སྐོར་འཆམ་
སྦྱོང་སྔ་མ་ལུགས་མཛད། དེ་ཡང༌། ཆོས་དབྱིངས་བསྐྱེད་པ། སྣང་སྲིད་དབང་དུ་བསྡུ་བ་སོགས་ནས།
འོག་བྱིན་གྱིས་བརླབས་པའི་བར་བསྐྱོད་འགྲོས། རྡོ་རྗེ་རྒྱ་གྲམ། རྐང་རུས། རིན་ཆེན་ལྔ་ལས་གྲུབ་
2

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་གསུམ་པ།
པ༑ རྡོ་རྗེའི་ཁྱུག་ཤོག །ཡུམ་ཆེན། ཕྱག་བརྙན། ཕྲ་མན་གྱི་འོག་ཕྱོགས་པ་གཉིས། བྱང་སྒོ་བ་རྣམས་
ལ་བསྐྱོད་འགྲོས་གཞན་རྣམས་ལ་འཆམ་ཚུལ་དང་བསྟུན་པའི་ལྡེམ་འགྲོས་གཅིག་བརྡེག་དང༌། བཞི་
བརྡེག་ཁོ་ན་ཡིན་ལ། མཁའ་འགྲོ་དཔའ་བསྐྱེད་པ་ནས། དཔལ་ཆེན་པའི་འགྱིང་ཆེན་ཡན་ལ་འཇོལ་
སྟབས། འགྱིང་ཆེན་ནས་བྱང་སྒོའི་བར་ལ་གྲོལ་བསྡུ། བྱུགས་པའི་རྫས་གསུམ་ལ་ཕུར་སྐོར་དང་ཕུར་
རྩེ་ཕྱི་ལ་སྟོན་པ་ངེས་པར་མཛད། མེའི་དཀྱིལ་འཁོར་གྲུ་གསུམ་གྱི་ཟུར་གསུམ་ཀལ་རོལ་མོ་ཆེ་བ་
བརྡེག །ཨེ་ལས་མ་དང༌། ཡཾ་ལས་རླུང་ཆེན་གཉིས་ལ་ཛམ་གཡས་སུ་གནོན་ཅིང༌། ཝཾ་ལས་ཆུའི་
དཀྱིལ་འཁོར་ལ་གཡོན་དུ་གནན་ནོ། །ཐོད་རློན་ལ་རྣ་བ་གཡས་གཡོན་གྱི་རྩ་བར་ཛམ་གསུམ་བྱས་
ལ༑ རོལ་མོ་ཆེ་བ་དྲུག་ལ་མདུན་ནས་སྐོར། རྣ་བ་གཡས་སུ་སླེབ་པ་དང་ཛམ་གསུམ་བྱས་ལ་གཡོན་
དུ་ལྡོག་ལ་གྲོལ་བསྡུ་བྱ། སྤྲུལ་རྒྱན་ལ་ཛམ་གསུམ་དང་རོལ་མོ་ཆེ་བ་ལྔའི་བར་ལ་འཆམ་དངོས་གཞི་
བྱ་ཞིང༌། གླང་ལྤགས་ལ་གཡས་གསིག་བཞི་དང༌། གཡོན་གསིག་བཞི། སྤེལ་མ་བཞི་རྣམས་བྱས་
ལ་གྲོལ་བསྡུ་བྱ་སྟེ། ཁ་དོ་ར་ལ་བལྟ་བ་ཁོ་ན་ཡིན་ཅིང༌། ཞིང་ལྤགས་ལ་ཁ་དོ་རའི་ཕྱིར་བལྟས་ལ་
གཡས་གསིག་བཞི། ཡང་ཁ་ནང་ལྟས་ཀྱི་གཡས་གསིག་བཞི། དེ་ནས་སྤེལ་མ་བཞི་རྣམས་བྱས་ལ་
གྲོལ་བསྡུ་བྱ། སྟག་ལྤགས་ནི་སྐེད་པའི་ལྟ་ཟུར་གཡས་སུ་ཛམ་གསུམ་བྱས་ལ་རོལ་མོ་ཆེ་བ་བཞི་ལ་
སྟག་གི་ཤམ་ཐབས་དཀྲི་ཚུལ་གྱིས་མདུན་ནས་བསྐོར་ལ་གཡོན་དུ་སླེབ་པ་དང་གྲོལ་བསྡུ་བྱ། བཾ་བརྟག་
པ་ལ་གཡས་ནས་གཡོབ་པ་ལ་རོལ་མོ་ཆེ་བ་གསུམ་དང༌། བརྟག་པ་ལ་ཆུང་ངུ་གསུམ། གཡོན་པ་
ལའང་དེས་མཚུངས། གཡས་གཡོན་རེ་མོས་ཀྱིས་གཡོབ་པ་ལ་རོལ་མོ་ཆེ་བཞི་དང༌། བརྟག་པ་ལ་
ཆུང་གསུམ་ཡིན་ལ། གང་ལྟར་འཆམ་སྦྱོང་དང་དངོས་གཞིའི་སྐབས་ཐམས་ཅད་དུ་པད་སྐོར་དང༌།
འཆམ་སྣ་རྣམས་ཚར་དུ་མཛད་སོགས་ཐུགས་བྲེལ་དང་བསྟུན་པ་ཡང་ཕྱག་ལེན་ལ་འདུག་པ་བཞིན་
ཐམས་ཅད་ཀྱིས་འཆམ་དཔོན་ལ་མ་ཡེངས་པར་གཟིགས་ནས་ཟང་ཟིང་དུ་མ་སོང་བ་དང༌། ད་ལྟ་ཀ་
འཆམ་སྦྱོང་ལ་སྤྲུག་སྟེ་ཕེབས་པ་ཞུ། ཞེས་བརྗོད། དེ་ནས་སྟངས་སྟབས་བསྒྲིག་སྐབས། འོ་ན་གང་
ལྟར་སྟངས་སྟབས་བསྒྲིག་པའི་སྐབས་འདིར། ཧཱུྃ་ཆེན་ཀ་རའི་ཚིགས་བཅད་གཅིག་ཡོངས་རྫོགས་ལ་
3

དཔལ་ལྡན་ས་སྐྱའི་ཕུར་པ་སྒྲུབ་མཆོད་ཀྱི་སྐབས་སུ་ཚོགས་སྐད་གཏོང་ཚུལ་གྱི་བརྡ་སྦྱོར་བློ་གསལ་སྒོ་འབྱེད།
དབྱངས་མཛད་པའི་ཚིག་རྐང་དང་པོ་ལ། གཡས་སྐོར་གྱི་འཆམ་ཚུལ་ངོས་ཚིག་གཉིས་པའི་དབྱངས་
ཀྱི་བར་ལ་པད་སྐོར་གསུམ་རྫོགས་པ་དང༌། ཚིག་བཞི་པ་ལ་གཡས་གསིག་སོགས་ཀྱི་འཆམ་ཚུལ་
དང་། སྔགས་ཀྱི་བར་ལ་པད་སྐོར་གསུམ་རྫོགས་པར་བཛད་རྗེས། གཡས་སྐོར་མཛད་པ་དང༌། སྟོབས་
པོ་ཆེ་ལ་དབྱངས་སོགས་གཞན་ཧཱུྃ་ཆེན་ཀ་ར་དང་འདྲ་བ་ལ། ཚིག་དང་པོའི་འཆམ་ཚུལ་དང་སྔགས་ཀྱི་
མཇུག་གི་གཡས་སྐོར་གཡོན་སྐོར་དུ་འགྱུར་བ་དང་། ཚིག་གཉིས་པའི་དབྱངས་ཀྱི་བར་དང༌། སྔགས་
ཀྱི་རིང་ལ་པད་སྐོར་ཆ་ལུགས་གོ་བརྗེ་བ་ཙམ་ཡིན་པ་འཆམ་སྦྱོང་གི་སྐབས་འདིར།
ཧཱུྃ་ཆེན་ཀ་ར་མ་
གཏོགས་བསྒྲིག་པར་མི་མཛད་པའི། འཆམ་ཚུལ་ཐམས་ཅད་གཙོ་བོ་ལ་གཟིགས་ནས་འགྲིག་པར་
མཛད་དགོས་སོ། །ཞེས་བརྗོད་ནས། རང་ངམ་གཞན་གྱི་ཨོཾ་འདྲེན་ནས་བརྩམ་སྟེ་འཆམ་དབྱངས་
བསྒྲིགས་ཚར་བ་དང༌། ད་དེའི་རྗེས་སུ་སྟེང་ཕྱོགས་ཚངས་བསྣོལ་མ་ཚིག་ཡ་མཐའ་མ་མཐའ་བསྡུས་
པའི་དབྱངས་དང༌། ཀཱི་ལ་ཡ་ཚར་གཅིག་གི་གདངས་ཀྱི་བར་ལ་རྡོ་རྗེ་འབྲི་བའི་འཆམ་ཚུལ་རྣམས་
ལོ་རེ་བཞིན་བསྒྲིག་པར་མཛད་ཀྱིན་འདུག་པ་བཞིན་ད་ལམ་ཀྱང་བསྒྲིག་དགོས་འདུག་པས། ཐམས་
ཅད་ཀྱིས་གཙོ་བོ་ལ་གཟིགས་ནས་འགྲིག་པར་མཛད་དགོས་སོ། །ཞེས་བརྗོད་ལ། རང་ངམ་གཞན་
གྱི་ཛཱ་འདྲེན་ནས་བཟུང་བསྒྲིགས་ཚར་བ་དང་། དེས་ན་དེ་རིང་འཆམ་གྱི་སྐབས་སུ་འགྲིག་པོ་དགའ་
རབ་ཡོད་མདོག་ཁ་བས། དངོས་གཞིའི་སྐབས་སུ་ཡང་ཐམས་ཅད་ཀྱིས་ཐུགས་རིག་བསྒྲིམས་ནས་
དལ་བྲེལ་རན་པ་དང༌། གྲལ་གྱི་བར་ཐག་སྙོམས་པ་སོགས་སོ་སོའི་བློ་ཡུལ་དུ་ངེས་པ་དང༌། ད་ལྟ་
ཀ་ཞྭ་ཐེབས་ཕོད་ཁ་སོགས་གནང་རྒྱུ་ཡིན་འདུག་པས་ཐམས་ཅད་ཁྱམས་སྨད་དུ་བཞུགས་པ་ཞུ། ཞེས་
བརྗོད། དེ་ནས་སྒྲུབ་མཆོད་ཞག་མང་ཉུང་གང་བྱེད་ཀྱང༌། སྐྱེད་སྐབས་ཙམ་དུ་སླེབ་པའི་དབང་སོགས་
བྱེད་ན་ཚོགས་སྐ་གཏོང་དགོས། དགོང་ཆོག་གི་བཀྲ་ཤིས་གྲུབ་མཚམས། འོ་ན་གང་ལྟར་ངེད་ཅག་
ཀྱང་དོ་ནུབ་ནས་དབང་ཚུགས་རྒྱུ་ཡིན་པས། སང་ནས་བཟུང་རྔ་འཆམ་གྱི་མགུར་འདེགས་པ་སོགས་
དབྱངས་པ་རྣམས་ཀྱི་དབྱངས་སྦྱོངས་དང༌། འཆམ་པ་རྣམས་ཀྱིས་རྔ་འཆམ་གྲུབ་འཆམ་སོགས་རང་
སྐྱ་འཕེར་ངེས་སོ་སོ་ནས་སྦྱོང་ལུགས་བྱེད་དགོས་ཡིན་པས། དེའི་དོ་དམ་འཆམ་སློབ་མའི་སློབ་དཔོན་
1

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་གསུམ་པ།
སོ་སོས་མཛད་པ་ཞུ་ཞེས་བརྗོད། ཡང་དབང་མི་བྱེད་ན། གོང་གི་ངེད་ཅག་ཀྱང་དབང་ཚུགས་རྒྱུ་ཡིན་
པས་ཞེས་པའི་ཚིག་དེ་དོར་བས་ཆོག་པ་སོགས་གང་ལ་ཡང་སྐབས་བབ་སྦྱོར་ལུགས་ཤེས་དགོས།
ཡང་འཆམ་སྦྱོང་རྗེས་མའི་ཉི་མ་སྔོན་མའི་དགོངས། རྗེས་ཆོག་གྲུབ་འཕྲལ་ཚོགས་སྐད་གཏོང་དགོས།
འོ་ན་གང་ལྟར་འཆམ་སྦྱོང་རྗེས་མའི་ཉི་མའི་སྐབས་འདིར་རྔ་འཆམ་ནས་དབྱངས་འཁོར་དང་པོ་གཉིས་
རེ་དང་བསྟུན་འཆམ་སྐོར་གཉིས་རེ་དང༌། རྡོ་རྗེ་ཕྱེད་འགྲོས་རྐྱང་འགྲོས། སྤལ་འགྲོས་རྣམས་ཀྱང་
ཚར་གཉིས་རེ་མཛད་ཅིང༌། གྲུབ་འཆམ་ལ་རྐྱང་འགྲོས་ཀྱིས་དོན་ནས། དགུག་གཞུག་ཚར་གཅིག་
གི་རྗེས་སུ་རོལ་མོ་འཐེན་རྐང་དང་ཛམ་གྱིས་བརྩམས་ནས། པད་སྐོར་དང༌། རྐྱང་འགྲོས་ཚར་གཅིག་
གི་རྗེས་སུ་སེངྒེའི་བརྗིད་འཆམ་ནས། དྲེད་མོའི་བར་ཚར་གཉིས་རེ་མཛད་པའི། སེངྒེ་དང་དྲེད་མོའི་
ཐོག་མཐའ་གཉིས་ལ་རྐྱང་འགྲོས་དང༌། གཞན་རྣམས་ལ་ཉིས་འགྲོས་ཁོ་ན་མཛད་རྒྱུ་ཡིན་ཞིང་། འཆམ་
སྦྱོང་གི་སྐབས་འདིར། དྲེད་མོ་གྲུབ་འཕྲལ་དགུག་གཞུག་མི་མཛད་པར་རོལ་མོ་ཆེམས་བརྡུང་པ་དང༌།
དེ་ནས་གཡས་ལོག་གཡོན་ལོག་ངོས། གདབ་ཁའི་འཆམ་ཚར་གཅིག་གི་རྗེས་སུ། དམ་ཚིག་ཆེན་པོའི་
སོགས་ནས། བསྒྲལ་བར་བྱ་བའི་དུས་ལ་བབ། ཅེས་པའི་རྗེས་སུ། གདབ་ཚུལ་གྱི་འཆམ་ལན་གཅིག་
དང༌། བྱང་ཆུབ་མཆོག་ཏུ་ནས། བདུད་དང་བར་དུ་སོགས་ཀྱི་རྗེས་སུ་གདབ་ཚུལ་ལན་གཅིག་མཛད་
རྗེས། ཁྲོ་བོ་ཆེན་པོ་ནས། སྡུག་བསྔལ་ཉམས་སུ་མྱོང་བར་མཛོད་ཀྱི་བར་བརྫོད་ནས། པད་སྐོར་
ལྕགས་འཐེན་སོགས་ཀྱི་རྗེས་སུ་ཆེམས་བརྡུང་དང༌། དེ་ནས་གཡས་ལོག་གཡོན་ལོག་ངོས་གདབ་ཁའི་
འཆམ་གོང་བཞིན་དང༌། དེ་ནས་བགེགས་བྱེད་པ་ཡི་སོགས་དང༌། ཕོ་ཉ་བྲན་དང་སོགས་རྡོ་རྗེ་གསང་
བའི་སོགས་དང༌། གདུག་ཅིང་སྡང་སེམས་སོགས་དང༌། རྡུངས་ཤིག་རྡོ་རྗེ་སོགས་ཏེ། གང་ལྟར་དམ་
ཚིག་ཆེན་པོ་ནས་འདིའི་བར་གྱི་གདབ་ཚུལ་གཉིས་དང༌། གདབ་ཁ་དྲུག་གི་འཆམ་རྣམས་དང་བསྟུན་
ཚིག་རྣམས་ཡ་མཐའ་མ་མཐའ་བསྡུས་པ་དབྱངས་དང་བཅས་པའི་བར་ལ། འཆམ་ཚུལ་མཛད་པ་
སོགས་མཐོང་བ་བརྒྱུད་པའི་ཕྱག་ལེན་བཞིན་དང་། གདབ་ཁ་རྗེས་མའི་ཆེམས་བརྡུང་གི་རྗེས་སུ་གཡས་
ལོག་གཡོན་ལོག་སོགས་གྲུབ་མཚམས་གདབ་ཁའི་མཆམ་མི་མཛད་པ། ཕྱི་ནང་གསང་བའི་དབྱངས་
5

དཔལ་ལྡན་ས་སྐྱའི་ཕུར་པ་སྒྲུབ་མཆོད་ཀྱི་སྐབས་སུ་ཚོགས་སྐད་གཏོང་ཚུལ་གྱི་བརྡ་སྦྱོར་བློ་གསལ་སྒོ་འབྱེད།
ཡོངས་རྫོགས་འཆམ་དང་བཅས་པ་མཛད་ཅིང༌། འཆམ་སྦྱོང་རྗེས་མ་ལ་རྔ་འཆམ་གྱི་དབྱངས་འཁོར་
རྗེས་མ་རེ་དང༌། འཆམ་འཁོར་ཡང་རེ་རེ་མཛད། གྲུབ་འཆམ་ལ་དགུ་གཞུག་གོང་བཞིན་དང༌། སེངྒེའི་
བརྗིད་འཆམ་ནས་བརྩམ་དྲེད་མོའི་བར་འཆམ་འཁོར་རེ་རེ་མཛད། གདབ་ཚུལ་གཉིས་པ་དང་། གདབ་
ཁ༑ ཁྲོ་བོ་ཆེན་པོ། རྡོ་རྗེ་གསང་བ། རྡུངས་ཤིག་རྡོ་རྗེ་འབར་བའི་གཏུན། །སོགས་ཚིག་ཡ་མཐའ་
མ་མཐའ་སྦྱར་བའི་གདབ་ཁ་གསུམ་པོ་མཛད། ཕྱི་ནང་གསང་བ་མའི་ཚིག་ཡ་མཐའ་མ་མཐའ་གཉིས་
མཛད་ཅིང༌། འཆམ་དངོས་གཞིའི་ཉིན་རྔ་འཆམ་ལ་དབྱངས་འཁོར་གསུམ། འཆམ་འཁོར་གསུམ་
རེ་མཛད་ལ། རྡོ་རྗེ་ཕྱེད་འགྲོས་གསུམ་རེ། རྒྱ་གྲམ་གཉིས་མཛད་ལ། གྲུབ་འཆམ་ལ་རྐྱང་འགྲོས་
སོགས་འཆམས། དགུག་གཞུག་ཚར་གསུམ་ཡང་རྐྱང་འགྲོས་དང༌། སེངྒེའི་བརྗིད་ནས་དྲེད་མོའི་བར་
ཚར་གསུམ་རེ། དེ་རྗེས་དགུག་གཞུག་ཚར་གཅིག །དེ་ནས་གདབ་ཚུལ་གཉིས། གདབ་ཁ་དྲུག །ཕྱི་
ནང་གསང་བ་མ་རྣམས་ཡོངས་རྫོགས་མཛད་པ་ཕྱག་ལེན་ཡིན་པས་རོལ་མོ་བ་དང་། འཆམ་པ་ཀུན་
གྱིས་བློ་ཡུལ་དུ་ངེས་པའི་ཟར་ཟིར་དུ་མ་སོང་བའི་གང་འགྲིག་རང་ཞིག་མཛད་དགོས་པས་སྤང་བླང་
འཛོལ་མེད་གནང་བ་དང་། ད་ལྟ་ཀ་འཆམ་སྦྱོང་ལ་ཐམས་ཅད་སྤྲུག་སྟེ་ཕེབས་པར་ཞུ། ཞེས་བརྗོད།
སྒྲུབ་མཆོད་གྲོལ་བའི་སྔ་དྲོ་བཤད་པ་དང༌། གསོལ་བ་ཆོས་སྤྱོད་ཀྱི་མཇུག་གི་བཀྲ་ཤིས་སོགས་གྲུབ་
རྗེས་ཚོགས་སྐད་གཏོང་དགོས། འོ་ན་གང་ལྟར་ད་ལོའི་ཕུར་སྒྲུབ་ཆེན་མོའི་སྐབས་ཀྱི་ཆོ་ག་དབྱངས་
རོལ་འཆམ་སོགས་ཐམས་ཅད་སོ་སོ་ནས་ཁུར་བསྐྱེད་པའི་དགའ་རབ་རང་བྱུང་བས་རྗེས་སུ་ཡི་རང་
ཞིང༌། དེ་རིང་གཏོར་འབུལ་གྱི་སྐབས་སུ་ཡར་འབྱོན་མར་འབྱོན་སོགས་ཀྱི་སྐབས་ཕྱག་ཆ་རྣམས་ལ་
ཐུགས་རྟོག་ཞིབ་པ་དང་བཅས་ད་ལྟ་ཐམས་ཅད་གཏོར་འབུལ་ལ་སྲུག་སྟེ་ཕེབས་པ་ཞུ། ཞེས་བརྗོད།
དེ་ལྟར་གདན་ས་ཆེན་པོའི་ཕུར་པ་སྒྲུབ་མཆོད་ཀྱི་ཚོགས་སྐད་གཏོང་ཚུལ་གྱི་བརྡ་སྦྱོར་ཉུང་ངུ་བློ་གསལ་
སྒོ་འབྱེད་ཅེས་བྱ་བ་འདི་ཡང་སྔགས་ཆང་ཆོས་ཀྱི་རྒྱལ་པོའི་བཀའ་དྲིན་ཁོ་ན་སྙིང་དབུས་བསམ་པའི་
ས་སྐྱ་པ་ཆོས་མེད་ངག་དབང་ཀུན་དགའ་བསོད་ནམས་ཀྱིས་རིགས་ཀྱི་བུ་ངག་དབང་བསོད་ནམས་
དབང་ཕྱུག་གི་དོན་དུ་རྟ་ལོ་ཟླ་བ་ལྔ་པའི་དམར་ཆའི་རྒྱལ་བ་མུས་པ་ཆེན་པོ་དགོངས་པ་ཆོས་དབྱིངས་
6

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་གསུམ་པ།
སུ་མཉམ་པར་བཞག་པའི་དུས་དྲན་གྱི་མཆོད་པ་འབུལ་བའི་ཉིན་ཁོ་ན་ལ་མགྱོགས་པར་སྦྱར་བ་འདིས་
བདག་གི་ཡིད་ལ་རེ་བའི་དོན་འདི་འབད་མེད་ལྷུན་གྲུབ་ཏུ་འབྱུང་བའི་རྒྱུར་གྱུར་ཅིག
འགྱུར་བ་བླ་མ་དང་ཡི་དམ་ཆོས་སྐྱོང་རྣམས་ཀྱིས་མཛད་དུ་གསོལ། སརྦ་མངྒ་ལཾ།། །།
།དེ་བཞིན་དུ་